ETRE AR FAOU HA LANDERNE, 30/06/2006        Ur c'heloù mat : digoret e vo an hentenn divyezhek e skol Bublik Daoulaz  a-benn an distro-skol.    Dont a ra rouedad ar skolioù da vezañ stank a-walc'h eta Etre Ar Faou ha  Landerne : 9 skol.    Gourc'hemennoù d'an dud dalc'hus o deus kaset ar mennad-se da benn mat.    En-dro  d'ar skolioù e ranker stankaat an degouezhioù ma c'heller ober gant  ar yezh, forzh pegen dister e vo an degouezhioù-se : setu aze eta un nebeut  keleier.    Hañvezh laouen ha plijadurus d'an holl !    Evit Emglev An Tiegezhioù,    Tepod Gwilhmod        d'ar Sadorn 24 a viz Mezheven ez eus bet ur gaozeadenn gant pesketourien  Blougastell hag un Tantad Sant Yann da heul, un endervezh vrav bet aozet  gant An Daoulamm        KANN AL LOAR e Landerne    Gouelioù Kann-Al-Loar a zo o tostaat : etre ar sadorn 8 hag ar sadorn 15 a  viz Gouere an hini e vo.    Lec'hienn : http://kann.al.loar.free.fr/ Pep tra a vez kinniget ganto e  galleg hepken. Mat eo eta lavarout ho soñj dezho war ar poent-se :  kann-al-loar@xxxxxxxxxx (e brezhoneg e c'heller skrivañ)    E-touez traoù all e vo traoù e brezhoneg, da skouer :        REUZ'N'ROLL savet gant Goulc'han Kervella (komzoù gant Hervé  Bellec. Sadorn 8 ha Gwener 14, stad Kerbrat da nav eur noz. Da geñver 20vet  bloavezh gouelioù meur Kann al loar, ez eus bet goulennet digant ar Vro  Bagan sevel un abadenn vras, enni danserien, sonerien, kanerien, c'hoarierien  http://perso.orange.fr/avb/bzh/araok.htm        D'ar Sul 9 a viz Gouere, da 9e 45, Oferenn vrezhonek e  Sant Tomaz    da 10e 30 dibunadeg ar bagadoù (4 euro)    ABADENN BRO LEON e stad Kerbrat Landerne adalek 2 eur g.m gant kelc'hioù  Gwengamp, Landerne, Norzh war an Erzh, Pluguen ha Sant-Karadeg. Dibabet e vo  Rouanez Bro-Leon.    Da 7 eur noz e Kêr e c'hoario ar bagadoù (evit netra) ha Fest-Noz a vo da  heul dirak ar Family (evit netra)        GWRAC'H ENEZ LOC'H Pezh c'hoari e brezhoneg gant Ar Vro Bagan er Family  d'an Lun 10 da 2 eur  (evit ar vugale)        FEST AR PEMOC'H e brezhoneg ivez gant AVB d'ar Merc'her 12 da 21 eur er  Family. http://perso.orange.fr/avb/bzh/araok.htm                    D'AR SADORN 15 da ziv eur e maner Keranden, kaozeadenn e brezhoneg gant Mari  Kermarrec diwar-benn GLENMOR.        NOLWENN KORBEL (kanaouennoù brezhonek, gallek ha kembraek) ha  GILLES SERVAT  d'ar sadorn 15 da 21 e sal sant Ernel        notenn : deskiñ kembraeg ha peurzeskiñ brezhoneg a c'heller gant Stumdi  e-pad ar festival.    ur genstrivadeg-displegañ a vo ivez d'ar 15 a viz Gouere. Sellout ouzh al  liamm-mañ : http://sked.infini.fr/article.php3?id_article=62            FESTOÙ-DEIZ AR PONT a vezo e Landerne, evel boaz,  adalek 3 eur g.m. e-pad an  hañv adalek disul a zeu (evit netra)        PARDONIOÙ Brezhonek da zont : d'an 30 a viz Gouere e Lok-Ildud (Sizun),  prosesion da 10 eur, oferenn en div yezh, predoù war ar plas, c'hoarioù ha  dañsoù goude merenn.    E Rumengol d'ar 14 a viz Eost da 6 eur noz        BEILHADEGOÙ PARK AN ARVORIG : d'ar 7/7 en Ospital ha d'an 28/7 er Faou.  Moarvat ez eus un tamm brezhoneg bennak ?    http://www.pnr-armorique.fr/fr/actualite/confVeillees.html    Kemennoù :    - amañ ho kemennoù personel, da skouer, traoù da werzhañ, da feurmiñ, klask  war ur babysitter, ur vatezh, kinnig servijoù... e brezhoneg "Etre ar Faou  ha Landerne"    - Anv a zo da aozañ ur Rallye e brezhoneg : emvodoù a vefe graet e-pad ar  bloavezh-skol d'e brientiñ bep un tammig (a-walc'h e vo bezañ 5 pe 6).  Titouroù gant tgwilhmod@xxxxxxxxxxxxxx        Kendalc'h hor renabl :    Trugarez d'ar re o deus kemeret war o amzer da respont d'ar postel diwezhañ  ha da zegas evel-se, evit an holl, titouroù resis ha talvoudus. Goulenn a  reomp ouzh an holl re a gavo mat hor striv da zegas o zammig lod p'o devez  tro : Peseurt kenwerzhour a vez laouen o vont e brezhoneg e-touez ar re a  anavezit ? Ha c'hwi hoc'h unan, daoust ha n'emaoc'h ket o labourat etre ar  Faou ha  Landerne marteze ? Resisaat chomlec'hioù 'zo a zo d'ober ivez...        Ar benveg se a servijo, spi hon eus, da lakaat muioc'h war wel ar yezh er  vuhez pemdez. Kement-se en devo muioc'h a bouez war ar speredoù eget  prezegennoù e-leizh...            RENABL E-SER AR VUHEZ E BREZHONEG ETRE AR FAOU HA LANDERNE    **** DAVEZAÑ KLOKAET GANT PEP HINI ****    - Buhez relijiel :    Trelevenez : div oferenn bep sizhun : d'ar  merc'her da 18 e 45 ha d'ar  sadorn 20e30 e chapel Minihi Levenez.    Landerne : e sant Tomaz d'ar mizioù ampar d'an trede sul da 9 e 45    Plougastell : ???    Katekiz a vez kinniget d'ar Meurzh e Landerne etre 17 eur ha 18 e div  wech ar miz. 0298204898        - Prenañ :    Landerne :    d'ar meurzh ha dreist-holl d'ar gwener e vez marc'had (gant Fañch Conseil,  Fañch Loaec, ha re all c'hoazh e c'heller mont e brezhoneg...)    Dr Kerouanton (homeopatiezh) ; Divorzherez : Daniela Ar Gall (kine kae bro  Leon)    E Kergreiz : ar stal boued (paotr toupok) hag ar stal kazetennoù (e wreg)    Luc'hskeudennoù : e tal an ti-post (an Itron)    Ti-butun tost d'at Family (an ozac'h)    Levrdi "Librairie de la Cité" straed ar Feunteun wenn        Ar Merzher :    - Mañsoner : Petton    - Karrdi Morizur er C'heff : An ozac'h kozh hag ar sekretourez  ;    - tavarn ar c'heff : ar vaouez a zo bepred kontant da gaozeal brezhoneg  (daoust m'he devez poan).        Plougastell :    Marc'had d'ar Yaou diwezhañ eus ar miz e vez klevet ingal brezhoneg    Ar stal boued bio (nevez dilojet da dToull ar Ranig)        Prenañ a c'heller o froduioù diganto er gêr :    Thomin er Roc'h Morvan : Legumajoù    Marie Thérèse Lagathu, Penbran e Lannurvan (tremen war-dro kreisteiz :  Amann  giz gwechall, kig leue)        - Embregerezhioù e brezhoneg :    Diwan Breizh T.A. Sant Ernel BP 147 29411 LANDERNE CEDEX 0298213369  diwan.breizh@xxxxxxxxxx    Stumdi e Maner Keranden Landerne : da zeskiñ ar yezh d'an daoulamm.  bzh.stumdi@xxxxxxxxxx    Radio Arvorig FM e Maezkoad 29800 Landerne 0298303155 infowareeun@xxxxxxxxxx  arvorigfm@xxxxxxxxxx        - Kevredigezhioù dieub :    An Daoulamm -  Plougastell L. Caret Feunteun Wenn 29470 Plougastell    Kentelioù Noz peur pelec'h pe live    Beilhadegoù war-dro ur wech ar miz    Baleadennoù ur wech bep tri miz        Gorre ha Goueled - Loperc'hed serge.lehuede@xxxxxxxxxx    Kentelioù diouzh ma vez goulennet    Abadennoù diduin div wech ar bloaz        Minihi Levenez. Kreizenn Speredel e Brezhoneg a ginig ur vuhez pedin, a  genvreudeuriezh, a baourentez, a  zegemer, hervez ur reolenn bet kavet mat  gant an eskob, ha dindan e giriegezh. Klask a ra kas war-raok an  abostolerezh e brezhoneg. Ur gelaouenn ez eus : Minihi Levenez. Abadennoù  war Radio An Aodoù. Un ti embann eo ivez. Kentelioù noz a vez ivez.  0298251766 Bourk 29800 Trelevenez        Emglev an Tiegezhioù - Kergreven 29800 Trelevenez 0298251072  tgwilhmod@xxxxxxxxxxxxxx    a glask krouin liammoù etre ar familhoù. Levraoueg, kelc'h lenn, kannadig  Imbourc'h, kelaouerezh war internet "Etre ar Faou ha Landerne" ha  "Brezhonegeniliz" Lec'hienn : http://kannadig.chez-alice.fr/        Ar Froud Birvidig - An Ospital : 0298811651 pe goude koan : 0298200052    Kentelioù noz dreist-holl    AEP Diwan Landerne : Kentelioù noz 0298852492    Divyezh Landerne : Kentelioù noz dreist-holl 0298213760        - Kevredigezhioù  kevredik (foran, publik)    GAC Landerne e Ti an Holl gaclanderneau@xxxxxxx kentelioù noz da skouer, ha  kaozeadennoù (ne skrivont d'an dud nemet e galleg avat !)    Kêr Landerne . Servijoù 'zo evel ar sevenadur, an avein    Gouelioù Kann Al Loar 14 straed ar Chaloni Kerbrat 29800 Landerne 02 98 30  30 45 kann-al-loar@xxxxxxxxxx (tu a zo da vont outo e brezhoneg)    Park An Arvorig http://www.pnr-armorique.fr/        - Magourioù : Raktres evit Plougastell : 7mimoza@xxxxxxxxxx        - Skolioù-mamm ha kentañ derez : (degas anvioù pe posteloù tud e karg : pa  vez diwar-benn brezhoneg, skrivan e brezhoneg hag e kavint unan bennak da  respont deoc'h e brezhoneg ivez : danvez pratikou ez oc'h, arabat disonjal  se !))        Landerne : Skol Jules Ferry 0298851352 divyezh.landure@xxxxxxxxxxxxx    Skol An Tourouz (ur c'hlas o  tigeriñ e miz Gwengolo)    Skol Sant Juluan (Kae bro Leon) 13 straed Brest 0298810144    Skol Diwan (Tremaria) 0298216800  skol-diwan-landerne@xxxxxxxxxx        Plougastell : Skol Gwaremm Gozh 0298402245    Skol Sant Yann/ Sant Pêr 44 straed Jean Corre 02 98 40  66 66 ecole.saint.pierre.ploug@xxxxxxxxxx        Loperc'hed : Skol Bublik 7 ru Menez 0298070230    Daoulaz : Skol bublik (ur c'hlas o tigeriñ e miz Gwengolo)  7mimoza@xxxxxxxxxx    Rumengol : Skol Diwan bourk Rumengol 29580 Ar Faou 0298809806 O298819722        - Skolaj ha Lise    Landerne : skolaj Maezkoad    Lise An Elorn    Plougastell : skolaj Santez Anna Ru Jean Corre er Bourk  direction.steanne@xxxxxxxxxx        (Brezhoneg evel danvez diret a c'heller da gaout e Santez Anna Plougastell,  Sant Sebastian Landerne, Maezkoad Landerne, F.W??? Koad Mez ??? )        - Sport : netra ebet ne vez e brezhoneg war a seblant, zoken ar gouren        - Dansoù : netra ebet evit poent ivez        - Deskin sonerezh : netra ebet        - Lazoù-kanañ :    - Un tammig brezhoneg a vez gant laz-kanañ Kan Ar Vag en Ospital Kamfroud.    - e Trelevenez, "Allah 's Kanañ" a ya en-dro e brezhoneg (skolajidi, Liseidi  ha Studierien pe tud yaouank a-walc'h a ya d'ober an izili anezhi)  0298251766 Bourk 29800 Trelevenez        TRUGAREZ VRAS D'AR RE A ZEGAS TITOUROÙ !    Renabloù all a vefe mat ober tamm ha tamm :    - hini an enskrivadurioù brezhonek er C'horn (da skouer er Merzher, e  diabarzh iliz Trelevenez, e chapel sant Divi Dirinonn...)    - hini ar pennadoù bet embannet diwar-benn ar c'horn (da skouer Levr "Istor  Hañveg"; ur pennad e ABK war Goad ar C'hrannoù, Plougastell torret e  ziwaskell, hag all    (Seurt  renabloù bihan a c'hello reiñ tro da aozañ troioù-bale war ar bloaz :  kasit mar plij daveennoù ar pennadoù anavezit "Etre Ar Faou ha Landerne")        Evit kas mat en-dro ar c'helc'hlizher-mañ e c'houlenner digant pep hini :    1. Forwardiñ anezhañ d'ar vrezhonegerien a anavezont er c'hontre, dezho da  gas ur postel din ma fell dezho degemer ar c'helc'hlizher ingal (pe evit ma  vo paouezet d'e gas... ). E pep degouezh, kas ur gerig berr d'ar  chomlec'h-mañ :  tgwilhmod@xxxxxxxxxxxxxx    2. Kas keleier evit 'bouetañ' ar c'helc'hlizher da zont, rak un "Auberge  Espagnole" e rank bezañ seurt kelc'hlizher a-benn degemenn an holl  obererezhioù ha kelaouiñ gwelloc'h brezhonegerien an tolead, en sell da  stankaat an darempredoù e brezhoneg e lec'h m'emaomp o chom.        Kaset eo bet ar postel-mañ da 61 den : n'eo ket a-walc'h. Kavout a ra deomp  e c'hellfed tizhout 200 da vihanañ.        Trugarez  deoc'h en anv familhoù ha tud en o-unan eus ar c'hontre a glask  gouzout petra a vez aozet e brezhoneg "Etre ar Faou ha Landerne".        Deiziadoù da zerc'hel soñj anezho    D'an 10 a viz Gwengolo en AVEL VOR : forom ar c'hevredigezhioù e Plougastell  (enskrivadurioù evit ar c'hoariva brezhonek evit ar vugale...)        Liammoù talvoudus :    Sked Brest : evit ar Festoù-noz hag an Ajenda (e galleg dreist-holl e vez  kinniget an traoù  avat)    http://sked.infini.fr/agenda.php    Komun Landerne (dreist-holl e galleg war-bouez un nebeut pajennoù)    http://www.ville-landerneau.fr/ville/index.php?rub=75    (Lakaat amañ liammoù all...)      --  IMBOURC'H, lec'hienn Emglev An Tiegezhioù :  http://kannadig.chez-alice.fr/      .